دنيا اخذت مني كلشي حتى حرمتني زوجتي مالي حد بهاذي الدنيا غير اتمنى ضحكة بنتي
هي اغلى مني عندي هي وسط احشائي تفتر اراقب بضحكتها في كل يوم بتحلى وتكبر
ماني حارم عنها شي والها مطلق الحرية ومدخلها افضل مدارس حتى باجر تفخر بيه
صارت بنتي شي مثالي ودومها اولى بالدراسة يوم عمرها عشرين وصل فجاة صابتها انتكاسة
صارت تترك الدراسة وفي تراجع مستواها منهو غير حال بنتي منهو بهالبلوة بلاها
بنتي كولي الي ينقصج واني اجيبة مهما غالي بابا ماكو شي ينقصني كالت خليني لحالي
لا ما اتركج بحالج كولي منهو الخلة دمعج ليش الهم بكلبج اصبح ماني راضي بهذا وضعج
في كل يوم تصير اسوا دمعة بدلت ضحكتها اول ما تدخل للبيت دتخل تختلي بغرفتها
نفس الحال وضلت اشهر لكن صبري اتعدة مني لازم الكة حل انقذها خايف بنتي تضيع مني
رجعت للبيت بتاخر رادت تدخل لغرفتها فتحت باب الغرفة تدخل لكن صحت ووكفتها
بنتي لحظة خل اكلمج لي متاخرة هذي المدة كلت زحمة الطريق وفجاة الباب بوجهي تسدة
بية الحيرة تدور افكاريوظليت واكف ورة الباب بلكت اعرف لمحيرهة وفجاة اسمعها تخابر شاب
تطلب منة وبي تتوسل لاجل يسامح ما يفضحها تحجي الكلمة بصوت وترجف هو مصمم ان يجرحها
بنتي تكلة اني الحبيتك وصارت تبجي دموع العدها بس ما مهتم بالي تحسة افضح سرج يهددها
ادفع بيدي الباب وادخل بنتي ليش بثقتي خنتي ليش تخونين الامانة من هاللحظة منتي بنتي
كالت نتزوج وعدني ونسيت نفسي من حبيتة عوفي منج هالكلام بس دليني وينة بيتة
امشي خطوة وعشرة اتعثر حدما اوصل بيت الشاب تدك الباب بقوة جفوفي وهو بالباب
شفتة وصارت عيني بعينةكلي تفضل منهو انتة كتلة اني الي غدرتة والي ناوي تفضح بنتة
ردت امد ايدي واضربة لكن ماسكت اعصابي كتلة صيح امك اعاتب انت ما تفهم عتابي
راح لخاطر ينده اهلة فجاة اباوع طلعت امة ما اصدك من شفتهة بيه صدمة تخلي صدمة
امة نفسهة الواعدتها بالزواج وما ردتها والي سلمتني نفسها لن حبنتي وافضحتها
شكد توسلت بية ياما حتى ما افضح بحالها السويتة بيهة يشبه حالة بنتي والجرالها
حاير امة شرد اكلها مني ضايع كل لساني عن ابنها راح اعاتب لو اكلها اسف اني
دنيا تفتر ما هي تثبت لايغرك الي حاضر التزرعة من افعالك كلة راح تحصدة باجر
#iraq_vlog by/ omar falah